Politika Federacije Bosne i Hercegovine

**Federacija Bosne i Hercegovine** je jedan od dva ravnopravna entiteta u Bosni i Hercegovini. Ona je jedinstven i nedjeljiv ustavnopravni entitet koji samostalno obavlja određene ustavotvorne, zakonodavne, izvršne i sudske funkcije, osim onih koje su izričito u nadležnosti institucija Bosne i Hercegovine.

## Struktura 
### Predsjednik 
Predsjednik Federacije Bosne i Hercegovine je po Ustavu Federacije Bosne i Hercegovine najviši organ Federacije Bosne i Hercegovine. Predsjednik Federacije između ostalih dužnosti utvrđenih Ustavom, imenuje Vlada Federacije, šefove diplomatskih misija, oficira u armiji, sudija federalnih sudova, potpisuje odluke Parlamenta, potpisuje i ratificira međunarodne sporazume u ime Federacije, primanje i akreditira ambasadora i daje pomilovanja za djela utvrđena federalnim zakonima, osim za ratne zločine, zločine protiv čovječnosti i genocida.

#### Predstavnički dom 
Predstavnički dom Parlamenta Federacije Bosne i Hercegovine se sastoji od 98 poslanika, koji se biraju demokratskim putem na neposrednim izborima, tajnim glasanjem, na teritoriji cijele Federacije, u skladu sa Ustavom Federacije i Izbornim zakonom Bosne i Hercegovine. Mandat poslanika u Predstavničkom domu je četiri godine, ukoliko Predstavnički dom ne bude raspušten, u skladu sa Ustavom Federacije. Predstavnički dom ima predsjedavajućeg i dva potpredsjedavajuća.

#### Dom naroda 
Dom naroda Parlamenta Federacije Bosne i Hercegovine je pored Predstavničkog doma, jedan od dva doma Parlamenta Federacije Bosne i Hercegovine. Dom naroda se sastoji od 58 poslanika, od kojih po 17 izaslanika iz reda svakog od konstitutivnih naroda i sedam izaslanika iz reda ostalih, koji se biraju demokratskim putem na neposrednim izborima, tajnim glasanjem, na teritoriji cijele Federacije, u skladu sa Ustavom Federacije i Izbornim zakonom Bosne i Hercegovine.

#### Sazivi 
Parlament Federacije BiH dosada je funkcionisao u devet saziva:

### Vlada 
Vlada Federacije Bosne i Hercegovine jest izvršni organ Federacije Bosne i Hercegovine i ima sve izvršne nadležnosti osim onih predviđenih za predsjednika Federacije i potpredsjednike Federacije. Sjedište Vlade Federacije je u Sarajevu, a ministarstva su razmještena još i u Mostaru.

Prema *Ustavu Federacije Bosne i Hercegovine*, ustanovljena je podjela izvršnih nadležnosti između predsjednika Federacije, potpredsjednika Federacije, premijera, zamjenika premijera i ministara.

Premijer je nadležan za: provođenje politike i izvršavanje zakona federalne vlasti, uključujući osiguravanje izvršavanja odluka sudova Federacije; predlaganje smjenjivanja predsjednika Federacije; predlaganje i davanje preporuka iz oblasti zakonodavstva i pripremanje proračunskih prijedloga Parlamentu Federacije Bosne i Hercegovine.

Zamjenici premijera nadležni su za : vršenje dužnosti ministra; pomaganje premijeru u provođenju politike i izvršavanju zakona; odlučivanje da li će zatražiti mišljenje Ustavnog suda Federacije Bosne i Hercegovine i vršenje dužnosti premijera kad ovaj nije u mogućnosti da obavlja svoju funkciju ili kada je mjesto premijera upražnjeno dok novi premijer ne preuzme funkciju.

Svaki ministar je nadležan za : provođenje federalne politike i izvršavanje federalnih zakona iz okvira nadležnosti svog ministarstva ili izvršavanja zadataka koje mu odredi premijer; rukovođenje, koordiniranje i nadziranje aktivnosti svog ministarstva; izdavanje uputstava, instrukcija, naredaba i donošenje propisa; pomaganje premijeru u provođenju federalne politike i izvršavanju zakona Federacije Bosne i Hercegovine itd..

#### Sastav 
#### Sazivi 
# Vlada Federacije Bosne i Hercegovine Harisa Silajdžića, izabrana 23. juna 1994.
# Vlada Federacije Bosne i Hercegovine Izudina Kapetanovića, izabrana 31. januara 1996.
# Vlada Federacije Bosne i Hercegovine Edhema Bičakčića, izabrana 12. decembra 1998.
# Vlada Federacije Bosne i Hercegovine Alije Behmena, izabrana 12. marta 2001.
# Vlada Federacije Bosne i Hercegovine Ahmeta Hadžipašića, izabrana 14. februara 2003.
# Vlada Federacije Bosne i Hercegovine Nedžada Brankovića, izabrana 30. marta 2007.
# Vlada Federacije Bosne i Hercegovine Mustafe Mujezinovića, izabrana 25. juna 2009.
# Vlada Federacije Bosne i Hercegovine Nermina Nikšića I, izabrana 17. marta 2011.
# Vlada Federacije Bosne i Hercegovine Fadila Novalića, izabrana 31. marta 2015.
# Vlada Federacije Bosne i Hercegovine Nermina Nikšića II, izabrana 28. aprila 2023.

### Ustavni sud 
## Također pogledajte 
* Politika Bosne i Hercegovine
* Ustav Federacije Bosne i Hercegovine
* Izbori u Bosni i Hercegovini

## Reference 
## Napomene 
Kategorija:Politika Bosne i Hercegovine
Kategorija:Politika Federacije Bosne i Hercegovine
Kategorija:Federacija Bosne i Hercegovine